 WAZIRI Mkuu, Kassim Majaliwa amerejea nchini jana akitoka Baku nchini Azerbaijan, ambako alimwakilisha Rais John Magufuli katika Mkutano wa 18 wa Wakuu wa Nchi na Serikali wa Nchi Zisizofungamana na Upande Wowote.Baada ya kuwasili kwenye Uwanja wa Ndege wa Kimataifa wa Julius Nyerere, Waziri Mkuu amepokelewa na Naibu Spika wa Bunge, Dk Tulia Ackson na viongozi wengine wa Mkoa wa Dar es Salaam.Awali, Majaliwa alimwakilisha Rais Magufuli katika Mkutano wa Wakuu wa Nchi na Serikali wa Mataifa ya Afrika na Urusi uliofanyika katika mji wa Sochi nchini Urusi.